# Guión

# Completa os pasos deste guión:

### A) ACCIÓN DOS ÁCIDOS SOBRE OS METAIS

Material e Reactivos

Pipeta | Gradiña | Tubos de ensaio
Disolución de HCl 1 M | Metais ( Zn, Mg, Cu, Fe, Al) |

Procedemento

1. Introducir anacos aproximadamente iguais de varios metais (Zn, Mg, Cu, Fe, Al) cada un nun tubo de ensaio diferente.

2. Medir cunha pipeta 2 mL de HCl 1 M.

3. Verter 2 mL de de ácido clorhídrico (1 M), en cada tubo de ensaio.

4. Observa-lo que sucede e apuntar aqueles metais que reaccionan co ácido.

### B) FORMACIÓN DUN PRECIPITADO

Material e reactivos

Gradiña | Tubos de ensaio | Pipeta
Disolución de NaCl 0,1 M | Disolución de AgNO3 0,1 M | Disolución de HCl 0,1 M

Procedemento

1. Colocar varios tubos de ensaio nunha gradiña.

2. Engadir 1 mL de disolución de AgNO3 0,1M en dous tubos de ensaio diferentes.

3. Engadir ó primeiro tubo de ensaio 1 mL de disolución de HCl 0,1M e observa-la formación dun precipitado branco.

4. Engadir ó segundo tubo de ensaio 1 mL de disolución de NaCl 0,1M e observar novamente a formación dun precipitado branco.

### C) OBTENCIÓN DE HIDRÓXENO

Material e reactivos

Pipeta | Gradiña | Tubos de ensaio
Matraz Erlenmeyer | Vaso de precipitados | Dosificador de seguridade
Tubo acodado | Tapón dobremente furado |
Disolución de H2SO4 0,1 M | Metais (Zn)

Procedemento

1. Introducir nun erlenmeyer unha pequena cantidade de Zn (20 g de limaduras).

2. Tapar o erlenmeyer cun tapón dobremente furado e colocar no tapón dobremente furado: Un dosificador de seguridade e un tubo acodado que será introducido nun tubo de ensaio, que ó mesmo tempo estará colocado de forma invertida dentro dun vaso de precipitados, para que nos permita recoller o gas.

3. Engadir no tubo de seguridade 40 mL de disolución de H2SO4 (0,1M), a medida que cae o ácido sobre o Zn, o hidróxeno producido irá desprazando o ar contido no aparello (1 minuto aproximadamente).

4. Recoller no tubo de ensaio invertido dentro do vaso de precipitados con auga o hidróxeno desprendido.

5. Borbotear o hidróxeno nunha disolución de xabón e glicerina para facer pompas e prenderlles lume.

Licenciado baixo a Licenza Creative Commons Recoñecemento Compartir igual 4.0