# Guión

# Precipitación e separación por filtración de sales pouco solubles.

### A) PRECIPITACIÓN DE CaCO3

Material e reactivos

Vidro de reloxo | Funil Büchner | Matraz Kitasato
Balanza | Trompa de baleiro | Vasos de precipitados (2)
Espátula | Base soporte | Pinzas de madeira
Queimador Bunsen | Acendedor | Probeta
CaCl2, sólido | Na2CO3, sólido |

Procedemento

1. Mídense coa probeta uns 25 mL de auga destilada e vértense nun vaso de precipitados

2. Pésanse exactamente, ó redor de 2 g de CaCl2 e vértense no vaso. Debe quentarse suavemente para facilita-la disolución.

3. Noutro vaso bótanse tamén uns 25 mL de auga e engádenselle, aproximadamente, uns 3 g de Na2CO3 previamente pesados. Quentar suavemente ata disolver.

4. Engádese a disolución de Na2CO3 sobre a de CaCl2 e aparecerá un precipitado de CaCO3.

5. Arrefría as paredes do vaso de precipitados co chorro de auga da billa para axudar á precipitación.

6. Prepárase o funil Büchner e o matraz Kitasato acoplados á trompa de baleiro.

7. Pésase un papel de filtro, anótase o seu peso e colócase no funil Büchner.

8. Unha vez fría a disolución, fíltrase a baleiro para separa-lo precipitado de CaCO3, que quedará sobre o papel de filtro.Unha vez seco, determínase a súa masa.

### B) OUTRAS PRECIPITACIÓNS , en tubo de ensaio:

1.- 5 cc. de disolución 0,2N de AgNO3 + gota a gota, disolución 0,2N de K2CrO4

2.- 5 cc. de disolución 0,2N de Pb(NO3)2 + gota a gota, disolución 0,2N de K2CrO4

3.- 5 cc. de disolución 10% de CuSO4 + gota a gota, disolución de NaOH diluido

4.- 5 cc. de disolución 2N de FeCl3 + gota a gota, disolución de NaOH diluido

5.- 5 cc. de disolución 0,2N Al(NO3)3 + gota a gota, disolución de NaOH diluido

Licenciado baixo a Licenza Creative Commons Recoñecemento Compartir igual 4.0