# Guión

# Completa os pasos deste guión:

VALORACIÓN DE ÁCIDO CLORHÍDRICO CON HIDRÓXIDO DE SODIO.

Material e reactivos

Matraz Erlenmeyer | Papel indicador universal | Vidro de reloxo
Variña de vidro | Vaso de precipitados | Pipeta
Bureta | Disolución de NaOH | Disolución de HCl

Procedemento

Mídese de forma precisa (cunha pipeta) o volume do ácido que queremos valorar

Ponse nun erlenmeyer ó que lle engadimos unhas pingas de fenolftaleína.

Nunha bureta poñémo-la base de concentración coñecida, que imos empregar como axente valorante (reactivo) .

Engádese lentamente o reactivo sobre o ácido ata que o indicador cambia de cor.

Anotáse o volume gastado.

Repítese tres ou catro veces a experiencia e tomamos como volume gastado a media aritmética dos tres ou catro valores obtidos.

Cálculos

A ecuación química correspondente ó proceso é: HCl + NaOH → NaCl + H2O Segundo a estequiometría da reacción:

nº de moles de ácido = nº de moles de base

Coñecidos os dous volumes e unha das molaridades podemos despexa-la outra.

Licenciado baixo a Licenza Creative Commons Recoñecemento Compartir igual 4.0